นีโอบอมเบอร์แมน

นีโอบอมเบอร์แมน เป็นวิดีโอเกมอาร์เคดแนววงกต-แอ็กชัน ที่พัฒนาโดยบริษัทโพรดิวซ์!และเผยแพร่โดยบริษัทฮัดสันซอฟต์สำหรับนีโอจีโอ เอ็มวีเอส เมื่อวันที่ 1 พฤษภาคม ค.ศ. 1997 โดยเป็นหนึ่งในสองเกมในแฟรนไชส์"บอมเบอร์แมน"ที่เปิดตัวสำหรับแพลตฟอร์มระบบนีโอจีโอ ซึ่งเกมแรกคือ"" ส่วน"นีโอบอมเบอร์แมน"เป็นเกมเดียวในแพลตฟอร์มนี้ที่ยังคงรูปแบบการเล่นจากบนลงล่างแบบดั้งเดิมไว้ โดยได้เปิดตัวสำหรับนีโอจีโอ เอ็มวีเอส (อาร์เคด) และยังไม่ได้รับการเผยแพร่สำหรับเครื่องเล่นภายในบ้านจนถึงปัจจุบัน ซึ่งเป็นเกม"บอมเบอร์แมน"ดั้งเดิมภาคสุดท้ายที่วางจำหน่ายสำหรับอาร์เคดจนกระทั่งเป็น"บอมเบอร์เกิร์ล"ของบริษัทโคนามิใน ค.ศ. 2018
ใน"นีโอบอมเบอร์แมน" เนื้อเรื่องนั้นเกี่ยวกับไวต์บอมเบอร์แมนและแบล็กบอมเบอร์แมน พร้อมกับนักสู้คนอื่น ๆ ที่มารวมตัวกันเพื่อการแข่งบอมเบอร์แมนทัวร์นาเมนต์ ก่อนที่ศาสตราจารย์บากูราจะปรากฏตัวในป้อมปราการเคลื่อนที่เพื่อทำลายทัวร์นาเมนต์ดังกล่าว รวมถึงได้ลักพาตัวเหล่านักสู้ด้วยการขังพวกเขาไว้ในกรง และผลที่ตามมาก็คือบอมเบอร์แมนทั้งไวต์และแบล็กได้ออกเดินทางเพื่อช่วยเหลือเพื่อน ๆ และหยุดบากูรา ควบคู่ไปกับอะตอมมิกบอมเบอร์ ซึ่งเป็นสิ่งสร้างใหม่ภายใต้คำสั่งของเขา เกมนี้มีความคล้ายคลึงกับ"ซูเปอร์บอมเบอร์แมน 4" สำหรับซูเปอร์แฟมิคอม เนื่องจากได้รับการพัฒนาโดยทีมเดียวกันเป็นส่วนใหญ่
รูปแบบการเล่น.
"นีโอบอมเบอร์แมน"เป็นเกมแอ็กชันวงกตที่เล่นเหมือนกับเกมอื่น ๆ ในแฟรนไชส์"บอมเบอร์แมน" ในเกมนี้ ผู้เล่นจะได้ควบคุมตัวละครโดยตำแหน่งซึ่งมีวัตถุประสงค์หลักในการทำลายมอนสเตอร์ทั้งหมดที่อยู่เต็มสนามด้วยการวางระเบิด และการชนะมอนสเตอร์ทั้งหมดจะเปิดประตูของด่านและนำผู้เล่นไปยังพื้นที่ถัดไป
เพื่อช่วยในการทำลายมอนสเตอร์ ผู้เล่นสามารถวางระเบิดซอฟต์บล็อก ซึ่งอาจค้นพบไอเทมที่มีประโยชน์ ไอเทมดังกล่าวได้แก่ สิ่งที่เพิ่มจำนวนระเบิดที่สามารถวางได้ในคราวเดียว, ระยะหรือการระเบิดของระเบิด หรือความเร็ว นอกจากนี้ ยังมีไอเทมสำหรับผ่านซอฟต์บล็อกและระเบิด, เตะและขว้างระเบิด ตลอดจนสร้างระเบิดควบคุมจากระยะไกลหรือทะลวงหลายบล็อกในคราวเดียว ส่วนด่านต่อมาจะแนะนำส่วนสำคัญเพิ่มเติม เช่น การช่วยชีวิตตัวละคร"บอมเบอร์แมน"คนอื่น ๆ ซึ่งจะช่วยผู้เล่นตลอดทั้งด่านนั้น และศัตรูที่สามารถขี่หรือขับเคลื่อนหลังจากปราบพวกมันได้
เกมนี้ได้ยกให้ผู้เล่นสูงสุดสองคนเล่นผ่านการทัพผู้เล่นเดี่ยวร่วมกันได้ แต่เช่นเดียวกับภาคอื่น ๆ ที่ส่วนใหญ่ก็มีโหมดประจัญบานเช่นกัน โดยในโหมดประจัญบานเ ผู้เล่นสามารถเลือกหนึ่งในสิบตัวละครที่แตกต่างกันและปะทะกับคู่ต่อสู้ที่ควบคุมด้วยคอมพิวเตอร์ได้มากถึงสามคนในห้ายกในสี่สนามที่ต่างกัน เช่นเดียวกับโหมดเนื้อเรื่อง ผู้เล่นสามารถทำลายซอฟต์บล็อกเพื่อค้นพบไอเทมที่จะช่วยพวกเขาได้ หากผู้เล่นคนที่สองเข้าร่วม เกมจะเปลี่ยนเป็นโหมดประจัญบานแบบตัวต่อตัว และผู้ชนะการแข่งดังกล่าวจะเล่นเกมต่อจากตรงนั้น
การพัฒนาและการตลาด.
"นีโอบอมเบอร์แมน"ได้รับการพัฒนาโดยบริษัทโพรดิวซ์! ซึ่งก่อนหน้านี้เคยทำงานในซีรีส์ย่อยของ"ซูเปอร์บอมเบอร์แมน"สามภาคสำหรับซูเปอร์แฟมิคอม ในขณะที่พนักงานเอดีเอสสองคนร่วมมือกันสร้างอาร์ตเวิร์กสำหรับเกมนี้ แม้ว่าผู้แต่งเพลงสำหรับเกมนี้จะไม่ได้รับเครดิต แต่บริษัทนาวโปรดักชันก็ได้อยู่ในรายชื่อสำหรับการสร้างทั้งดนตรีและเอฟเฟกต์เสียง เกมนี้เปิดตัวครั้งแรกแก่ผู้ชมที่เข้าร่วมงานแสดงสินค้าสมาคมเครื่องจักรและการตลาดเพื่อความบันเทิงแห่งประเทศญี่ปุ่น (JAMMA) ในเดือนกันยายน ค.ศ. 1996 พร้อมด้วยเกมนีโอจีโออื่น ๆ ที่กำลังจะมีตามมา เช่น "คิซูนะเอนเคาน์เตอร์" และ"ซามูไรโชดาวน์ IV" รวมทั้งงานอะมิวส์เมนต์แมชชีนโชว์และการแสดงสมาคมผู้ประกอบการสวนสนุกและดนตรีที่จัดขึ้นในปีเดียวกัน เกมนี้เปิดตัวสำหรับนีโอจีโอ เอ็มวีเอส ในอาร์เคดโดยบริษัทฮัดสันซอฟต์เมื่อวันที่ 1 พฤษภาคม ค.ศ. 1997 อย่างไรก็ตาม เกมนี้ไม่เคยได้รับการแปลงสำหรับนีโอจีโอ เออีเอส และนีโอจีโอ ซีดี รวมถึงเมื่อเล่นในระบบยุโรป ข้อความจะแสดงเป็นภาษาสเปนแทนที่จะเป็นภาษาอังกฤษ
การตอบรับ.
ในการเขียนบทวิจารณ์ "นีโอบอมเบอร์แมน" นั้น ไคล์ ไนต์ ชื่นชมภาพที่มีสีสัน, รูปแบบการเล่นที่น่าดึงดูด และการออกแบบเสียงที่ได้รับการพิสูจน์แล้วว่าดีเหนือสิ่งอื่นใด รวมถึงมองว่าเป็นการเพิ่มที่น่ายินดีในคลังเกมของนีโอจีโอ